Na temelju članka 39. Zakona o pomorskom dobru i morskim lukama ("Narodne novine" broj 83/23) i članka 46. Statuta Općine Dubrovačko primorje ("Službeni glasnik Dubrovačko-neretvanske županije br. 15/22), Općinsko vijeće Općine Dubrovačko primorje, na sjednici........2025. godine, donijelo je

**P L A N**

**upravljanja pomorskim dobrom na području općine Dubrovačko primorje**

**za razdoblje 2026.-2030. godine**

**I. OPĆA ODREDBA**

**Članak 1.**

Ovim se Planom upravljanja pomorskim dobrom na području općine Dubrovačko primorje za razdoblje 2026. – 2030. godine (u daljnjem tekstu: Plan) uređuju planirane aktivnosti na pomorskom dobru i prioriteti njihove realizacije, izvori sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru na području općine Dubrovačko primorje za propisano razdoblje.

 Općina Dubrovačko primorje (u daljnjem tekstu: Općina) redovito upravlja pomorskim dobrom na svom području i održava ga u općoj upotrebi sukladno ovome Planu.

 Na pomorskom dobru na području Općina nema specifičnih obilježja ovisno o krajobraznima posebnostima, morfološkim svojstvima obale i njezine razvedenosti, svojstvima morskog eko-sustava i ekološkoj mreži Natura 2000 te prisutnosti kulturno-povijesnih lokaliteta i graditeljskog nasljeđa.

**Članak 2.**

 Općina upravlja pomorskim dobrom na svom području u skladu s načelima i kriterijima utvrđenim zakonom kojim se uređuje pomorsko dobro i morske luke (u daljnjem tekstu: Zakon).

 Upravljanjem pomorskim dobrom na području Općine osigurava se zaštita autentičnih krajobraznih, prirodnih i kulturnih vrijednosti.

 Upravljanje pomorskim dobrom na području Općine uključuje cjeloviti koordinirani proces radnji i aktivnosti, koje se provode sukladno odredbama Zakona, radi osiguravanja opće upotrebe pomorskog dobra, pravne i stvarne zaštite i reda na pomorskom dobru, odgovornog planiranja uz održivi razvoj i sustavnog nadzora.

**II. PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

**Članak 3.**

 Planirane aktivnosti redovitog upravljanja pomorskim dobrom na području Općine uključuju:

1. redovno održavanje i unaprjeđivanje pomorskog dobra u općoj uporabi,
2. brigu o zaštiti i osiguravanju opće upotrebe pomorskog dobra,
3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje ne smatraju građenjem, a ostaju u općoj uporabi,
4. gradnju građevina i uređenje površina za zahvate za koje su izdane građevinske dozvole,
5. nadzor nad pomorskim dobrom u općoj uporabi,
6. davanje dozvola na pomorskom dobru,
7. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske,
8. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru,
9. održavanje reda na pomorskom dobru u općoj upotrebi.

**Članak 4.**

Dio obale, odnosno pomorskog dobra za koje je izdana dozvola, održava i čisti ovlaštenik dozvole na pomorskom dobru.

**Članak 5.**

Općina prema potrebi osigurava dohranjivanje plaža, strojno i ručno poravnanje i uređenje podloga na istima, koje se javlja uslijed nepovoljnog djelovanja morskih struja.

**Članak 6.**

 Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničavaju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

**Članak 7.**

 Aktivnosti na pomorskom dobru predstavlja zaštita i osiguravanje nesmetanog pristupa pomorskom dobru, održavanje reda na pomorskom dobru te unapređivanje pomorskog dobra.

**III. IZVORI SREDSTAVA ZA REALIZACIJU PLANIRANIH AKTIVNOSTI NA POMORSKOM DOBRU**

**Članak 8.**

Sredstva za redovno upravljanje pomorskim dobrom osiguravaju se u državnom proračunu, proračunu Županije, proračunu Općine, od prihoda na osnovi naknada za koncesije, sredstva od nakanada za posebnu upotrebu, sredstva od naknada za dozvole na pomorskom dobru,te od novčanih kazni naplaćenih za prekršaje propisane općim aktom kojim se uređuje red na pomorskom dobru.

**IV. PLAN ODRŽAVANJA I DOHRANJIVANJA PLAŽA NA POMORSKOM DOBRU**

**Članak 9.**

 U razdoblju 2026.-2030. godine planiraju se izvesti slijedeći radovi održavanja pomorskog dobra:

|  |  |  |  |
| --- | --- | --- | --- |
| 1. | **Plan čišćenja i održavanja obale, mora i podmorja** **(građevinsko obrtnički radovi)** | 60.000,00 | € |
| 2. | **Plan sadnje i održavanje zelenila** | 20.000,00 | € |
| 3. | **Plan postavljanja zaštitnih brana za kupače na uređenim plažama** |  10.000,00 | € |
| 4. | **Plan postavljanja spremnika za odvojeno prikupljanje otpada** | 4.000,00 | € |
| 5. | **Plan dohranjivanja plaža šljunkom** | 40.000,00 | € |
|  | **Sveukupno sredstva za 2026. do 2030. godinu, održavanje pomorskog dobra u općoj upotrebi:** | **134.000,00** | **€** |

**Članak 10.**

 U razdoblju 2026.-2030. godine planira se dohranjivanje plaža šljunkom na sljedećim lokacijama: plaže u naselju Slano, Kručica, Doli, Smokvina, Banići.

**V. PLAN GRADNJE NA POMORSKOM DOBRU**

**Članak 11.**

|  |  |  |  |
| --- | --- | --- | --- |
| 1. | **Gradnja cesta, lokalnih privezišta i održavanje šetnica u cilju osiguranja pristupa moru i uz more** | 700.000,00 | € |
| 2. | **Uređenje sportsko-rekreacijskog područja naselje Slano, Kručica, Banići, Smokvina, Doli** | 40.000,00 | € |
| 2. | **Plan uklanjanja nezakonitih nasipa** | 5.000,00 | € |
| 3. | **Plan uklanjanja molova, gatova, sunčališta, istezališta, lukobrana, riva i drugih građevina kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011** | 5.000,00 | € |
| 4. | **Prioritetna sanacija plaža** | 10.000,00 | € |
| 5. | **Izrada projektne dokumentacije** | 50.000,00 | € |
| 6. | **Nadzor nad radovima** | 15.000,00 | € |
|  | **Sveukupno sredstva za 2026. do 2030. godinu, gradnja pomorskog dobra:** | **825.000,00** | **€** |

U razdoblju 2026.-2030. godine ne planira se ozelenjavanje okoliša infrastrukturnih objekata na pomorskom dobru.

**VI. PLAN DAVANJA DOZVOLA NA POMORSKOM DOBRU**

**Članak 12.**

Dozvola na pomorskom dobru je upravni akt kojim se ovlašteniku daje vremenski ograničeno pravo na obavljanje djelatnosti na pomorskom dobru, kojom se ne ograničava niti isključuje opća upotreba pomorskog dobra, a za obavljanje djelatnosti može služiti isključivo jednostavna građevina koja se prema propisima kojima se uređuje građenje ne smatra građenjem, izvedena u skladu s posebnim propisima kojima se uređuje zaštita prirode, prostornim planovima donesenim u skladu sa zakonom kojim se uređuje prostorno uređenje te podzakonskim aktom iz Zakona.

**Članak 13.**

 U razdoblju 2026.-2030. godine planira se davanje dozvola za sljedeće djelatnosti na lokacijama:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **NAZIV LOKACIJE** | **OZNAKA** | **MIKRO LOKACIJA** | **DJELATNOST** | **SREDSTVO** | **KOLIČINA (broj)/****POVRŠINA (m2)** | **BROJ DOZVOLA** |  |  |  |
| **ROK DOZVOLE****(godine)** |
| OBALA OHMUČEVIĆA -SLANO | 1. | Od Stare pošte zapadno  | Iznajmljivanje sredstava  | Brodice na motorni pogon, pedaline, kajaci, daske |  Brodice na motorni pogon 8 kom, pedalina 3 kom, kajak 4 kom, daske 2 kom | 1 |  |  |  |
| komercialno-rekreacijski sadržaji | Ležaljke i suncobrani | ukupno do 30 kom | 5 |
| OBALA OHMUČEVIĆA-SLANO | 2 | Mrče | Iznajmljivanje sredstava | Brodice na motorni pogon, pedaline, kajaci, daske | Brodice na motorni pogon 5 kom, pedaline 2 kom, kajak 2kom, daske 2kom | 1 |  |  |  |
| 5 |
| GRGURIĆI 1-SLANO | 3 | Plaža Grgurići | komercialno-rekreacijski sadržaji | Ležaljke i suncobrani  | Do 50 kom | 1 |  |  |  |
| 5 |
| GRGURIĆI 2-SLANO | 3 | Plaža Grgurići | komercialno-rekreacijski sadržaji  | Ležaljke i suncobrani  | Do 30 kom  | 1 |  |  |  |
| Iznajmljivanje dredstava | Pedalin  | 2 kom | 5 |
| HOTEL ADMIRAL | 4 | Plaža ispred hotela Admiral | komercialno-rekreacijski sadržaji | Ležaljke i suncobrani | do 600 kom | 1 |  |  |  |
| 5 |
| KOSMATOVICA  | 5 | Plaža Kosmatovica | komercialno-rekreacijski sadržaji | Aqua park i drugi morski sadržaji  | 1 kom | 1 |  |  |  |
| Iznajmljivanje sredstava | Ležaljke i suncobrani | Do 30 kom | 5 |
| HOTEL OSMINE | 6 | Plaža hotel Osmine  | komercialno-rekreacijski sadržaji | Ležaljke i suncobrani  | Do 300 kom | 1 |  |  |  |
| Iznajmljivanje sredstava  | Pedalina, sandolina  | Pedalina 4kom, kajak 3 kom i daska 1 kom | 5 |
| GRGURIĆI 3 | 7 | Ispred restorana Ordinacija | ugostiteljstvo i trgovina | pripadajuća terasa objekta - do 70 m2 | 1 kom | 1 |  |  |  |
| 5 |
| SLAĐENOVIĆI | 8. | Na kraju plaže prema sjevero zapadu | Iznajmljivanje sredstava  | Plovilo na vodni mlazni pogon  | Do 2 kom | 1 |  |  |  |
| 5 |
| OBALA OHMUČEVIĆA | 9. | Plaža stara pošta  | komercijalno-rekreacijska  | Ležaljke i suncobrani  | do 30 kom | 1 |  |  |  |
| 5 |
| BUDIMA | 10 | plaža Budima kraj plaže sjevero apad | Iznajmljivanje sredstava | Plovilo na vodni mlazni pogon | Do 2 kom | 1 |  |  |  |
| 5 |
| SMOKVINA  | 11 | Plaža Smokvina dio izvan plaže sjevero istok | Iznajmljivanje sredstava | Plovilo na vodni mlazni pogon | Do 3 kom | 1 |  |  |  |
| 5 |
| TORETA -SLANO | 12 | Plaža Toreta | Iznajmljivanje sredstava | Ležaljke i suncobrani | Do 30kom | 1 |  |  |  |
|  |  |  |  |  |  | 5 |  |  |  |

Grafički prikaz lokacija iz stavka 1. ovoga članka utvrđena je u prilogu (Prilog 1.) koji čini sastavni dio ovoga Plana i nije predmet objave u "Službenom glasniku Dubrovačko-neretvanske županije".

**Članak 14.**

Dozvola na pomorskom dobru izdaje se na rok od pet godina na temelju provedenog javnog natječaja.

Iznimno se na zahtjev dozvole mogu dati na rok od 20 dana za obavljanje privremene ili prigodne djelatnosti samo jednom u kalendarskoj godini (kulturne, komercijalna, sportske priredbe,snimanje komercijalnih programa i sl.), uz mogućnost ograničenja opće upotrebe u smislu ograđivanja i naplate ulaska.

Ovlaštenik dozvole na pomorskom dobru dužan je redovito održavati i čistiti pomorsko dobro na kojem se izdaje dozvola.

**Članak 15.**

Načelnik Općine (u daljnjem tekstu: Načelnik ) objavljuje javni natječaj za dodjelu dozvola na pomorskom dobru iz članka 14. stavka 1. ovoga Plana do 1. veljače tekuće godine na oglasnoj ploči Općine, na mrežnim stranicama Općine, [www.dubrovackoprimorje.hr](http://www.dubrovackoprimorje.hr) i u jednom dnevnom glasilu.

**Članak 16.**

Javni natječaj se provodi prikupljanjem pisanih ponuda u zatvorenim omotnicama.

Natječaj provodi Povjerenstvo.

Članove Povjerenstva i njihove zamjenike imenuje Načelnik.

Povjerenstvo čine 5 članova, jedan predsjednik i 4 člana.

Najpovoljnijom ponudom smatrat će se ona ponuda ponuditelja koji dostavi ponudu koja bude imala najviše bodova sukladno kriterijima za ocjenjivanje.

U slučaju da dva ili više ponuditelja, koji ispunjavaju uvjete iz natječaja imaju isto bodova, pravo prvenstva ima ponuditelj čija je ponuda ranije zaprimljena u pisarnici Općine.

Kriteriji za ocjenjivanje ponuda su sljedeći:

|  |  |
| --- | --- |
| Kriterij  | iznos ocjene ponude u % ukupno 100% |
| Ponuđeni iznos naknade za dozvolu  | 60  |
| Upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskom standardu | 10 |
| Vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) | 20 |
| prethodno iskustvo i dobro i odgovorno obavljanje djelatnosti, odnosno korištenje pomorskog dobra | 10 |

Broj bodova za ponuđeni iznos naknade za dozvolu se računa na sljedeći način

1. C= (CP/Cmax)\*60%= %ocjene ponude (C-%ocjene ponude za ponuđeni iznos naknade, CP-ponuđena cijena, Cmax-najveća cijena)
2. Kriterij za bodovanje opreme i pratećih instalacija i pružanje usluga koje koriste materijale i predmete s certifikatom kvalitete prema europskom standardu je taj da cjelokupna oprema i prateća instalacija mora koristiri materijale i predmete s certifikatom kvalitete prema EU standardu.

c)V= (VP/Vmax)\*20%= %ocjene ponude (V- %ocjene ponude za ponuđeno razdoblje obavljanja djelatnosti, VP- ponuđeno vrijeme, Vmax- najviše ponuđeno vrijeme).

d) prethodno iskustvo i dobro i odgovorno obavljanje djelatnosti, odnosno korištenje pomorskog dobra vrednuje se na sljedećii način: 1 godina 3% ocjene ponude, 2 godine 6 % ocjene ponude, 3 godine 10% ocjene ponude (kao dokaz služe ranija koncesijska odobrenja).

**Članak 17.**

Tekst natječaja iz članka 16. ovoga Plana mora sadržavati sljedeće:

1. oznaku lokacije za koji se izdaje dozvola na pomorskom dobru te izvod iz grafičkog prikaza lokacija iz članka 13. stavka 2. ovoga Plana,

2. početni iznos naknade za dozvolu na pomorskom dobru,

3. vrijeme trajanja dozvole na pomorskom dobru,

4. iznos i vrstu jamstva za ozbiljnost ponude kojeg treba dostaviti svaki ponuditelj, kao i podatke o računu u korist kojeg se uplaćuje jamstvo,

5. rok za podnošenje ponude na natječaj,

6. rok u kojem je odabrani ponuditelj dužan započeti obavljanje djelatnosti,

7. obvezu odabranog ponuditelja da o svom trošku ishodi suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 12 m2),

8. naznaku da se najpovoljnijom ponudom smatra ona ponuda koja uz ispunjavanje uvjeta dobije najveći % ocjene ponude ,

9. obvezu ponuditelja da dostavi instrumente osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere,

10. odredbu da na natječaju ne može sudjelovati ponuditelj:

- koji je koristio pomorsko dobro  bez valjane pravne osnove i/ili uzrokovao štetu na pomorskom dobru,

- koji ima dospjelih obveza temeljem javnih davanja,

- koji ima nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja.

Tekst natječaja može sadržavati i druge uvjete i podatke u svezi davanja dozvole na pomorskom dobru.

**Članak 18.**

Instrumenti osiguranja iz članka 17. stavka 1. podstavka 9. su:

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji nakon isteka ili ukidanja dozvole na pomorskom dobru,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru,

- bjanko zadužnicu koja mora biti izdana na propisanom obrascu, potvrđena kod javnog bilježnika te popunjena sukladno podzakonskom aktu kojim se uređuje oblik i sadržaj bjanko zadužnice, a kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.

**Članak 19.**

Pisana ponuda za sudjelovanje na natječaju iz članka 16. ovoga Plana mora sadržavati:

1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,
2. naznaku lokacije na koju se ponuda odnosi i ponuđenu naknadu za dozvolu,
3. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja,
4. jamstvo za ozbiljnost ponude u visini početnog godišnjeg iznosa dozvole na pomorskom dobru,
5. prospekt proizvođača ili fotografiju sredstva (za djelatnosti koje se ne odnose na ugostiteljstvo i trgovinu)
6. dokaz o tome da će ponuditelj upotrebljavati opremu i prateće instalacije i pružati usluge koje koriste materijale i predmete s certifikatom kvalitete prema europskim propisima ili izjavu da ne posjeduje certifikat kvalitete prema europskim propisima ,
7. podatak o vremenskom razdoblju tijekom godine u kojem će ponuditelj obavljati djelatnost temeljem dozvole,

 8 . ostalu dokumentaciju koju je ponuditelj obvezan podnijeti sukladno uvjetima iz natječaja.

**Članak 20.**

Na temelju zaprimljenih ponuda na javnom natječaju iz članka 15. ovoga Plana, Načelnik predlaže Općinskom vijeću Općine donošenje odluke o davanju dozvole na pomorskom dobru.

Na temelju odluke Općinskog vijeća Općine iz stavka 1. ovoga članka, rješenje o dozvoli na pomorskom dobru donosi Načelnik.

**Članak 21.**

Dozvola na pomorskom dobru može se dati na zahtjev na rok do 20 dana za obavljanje komercijalno-rekreacijske djelatnosti (kulturne, komercijalne, zabavne, sportske priredbe i sl.), uz mogućnost ograničenja opće upotrebe u smislu ograđivanja i naplate ulaska.

Zahtjev za izdavanjem dozvole iz stavka 1. ovoga članka podnosi se Jedinstvenom Upravnom odjelu.

Zahtjev iz stavka 2. ovoga članka mora sadržavati:

1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,

2. dokaz da podnositelj zahtjeva nema dospjelih obveza temeljem javnih davanja

3. dokaz da podnositelj zahtjeva nema nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja,

4. naznaku lokacije na koju se zahtjev odnosi sa opisom sadržaja djelatnosti i vremenski period korištenja,

5. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva.

**Članak 22.**

Na temelju zaprimljenog zahtjeva iz članka 21. stavka 2. ovoga Plana te pripremljenog prijedloga Jedinstvenog Upravnog odjela, Načelnik predlaže Općinskom vijeću Općine donošenje odluke o davanju dozvole na pomorskom dobru.

Na temelju odluke Općinskog vijeća Općine iz stavka 1. ovoga članka, rješenje o dozvoli na pomorskom dobru donosi Načelnik.

**Članak 23.**

Ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.

Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga davatelj dozvole može na to ovlastiti.

Zabrana iz stavka 2. ovoga članka ne odnosi se na najam, posudbu i sl. samih sredstava kojima se obavlja djelatnost iz dozvole na pomorskom dobru.

Davatelj dozvole na pomorskom dobru dužan je brinuti se o tome da se pomorsko dobro koristi u opsegu i granicama utvrđenim u dozvoli na pomorskom dobru.

Davatelj dozvole na pomorskom dobru dužan je osigurati da ovlaštenik dozvole na pomorskom dobru ne ograničava opću upotrebu pomorskog dobra.

Ako utvrdi da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Načelnik je dužan donijeti rješenje o ukidanju dozvole na pomorskom dobru.

**Članak 25.**

Kod obavljanja djelatnosti iznajmljivanja plovila na vodomlazni pogon i vuče plovilom u svrhu zabave, ovlaštenik dozvole na pomorskom dobru dužan je:

- pridržavati se uvjeta sigurnosti plovidbe koje utvrđuje nadležna lučka kapetanija,

- ne približavati se na udaljenost od 50 metara od zaštitne plutajuće brane uređene plaže, odnosno 150 metara od obale neuređene plaže te postaviti i održavati sigurnosni koridor označen plutajućim branama.

  Kod obavljanja djelatnosti iznajmljivanja plažne opreme,ovlaštenik dozvole na pomorskom dobru dužan je:

- držati plažnu opremu (suncobrani, ležaljke i sl.) uredno složene  i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku,

- spremati plažnu opremu na dio pomorskog dobra koje je dozvolom na pomorskom dobru određen za njihov smještaj i izdavanje kada korisnik prestane koristiti plažnu opremu,

- redovito održavati i čistiti pomorsko dobro na kojem se izdaje dozvola,

- ostaviti slobodni pojas od min 1m na uskom dijelu pomorskog dobra i min 5 m na širem dijelu pomorskog dobra od crte srednjih viših i visokih voda mjereno vodoravno.

Kod obavljanja ugostiteljske djelatnosti ovlaštenik dozvole na pomorskom dobru dužan je priključiti se na vodovod i odvodnju, a ako te mogućnosti nema, dužan je postaviti spremnik za vodu i odvodnju.

**VII. PLAN NADZORA OVLAŠTENIKA DOZVOLA NA POMORSKOM DOBRU**

**Članak 26.**

Red na pomorskom dobru, u smislu cjelovitog sustava mjera i radnji kojima se osigurava zaštita i održavanje pomorskog dobra, propisat će se općim aktom Općine kojim se uređuje red na pomorskom dobru, a ovlašteni službenici Jedinstvenog Upravnog odjela (pomorski redari) imat će ovlasti obavljanja nadzora nad provedbom tog akta i obavljanja drugih poslova određenim općim aktom kojim se uređuje red na pomorskom dobru.

**Članak 27.**

U razdoblju 2026.-2030. godine planira se redovito obavljanje nadzora ovlaštenika dozvola na pomorskom dobru.

Pomorski redari Općine obavljat će kontrolu poštivanja opsega i granica korištenja pomorskog dobra utvrđenim u rješenju o davanju dozvole na pomorskom dobru.

Ukoliko utvrde da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Načelnik će donijeti rješenje o ukidanju dozvole na pomorskom dobru, sve sukladno odredbama Zakona.

**Članak 28.**

 Ovlaštenik dozvole na pomorskom dobru dužan je uvažiti opći javni interes i značaj pomorskog dobra, propise o sigurnosti plovidbe, zaštite okoliša i reda na pomorskom dobru.

**VIII. ZAVRŠNE ODREDBE**

**Članak 29.**

 Do stupanja na snagu podzakonskog propisa kojim se uređuju vrste djelatnosti i visina minimalne naknade za dodjelu dozvola na pomorskom dobru, primjenjivat će se odredbe Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) koje se odnose na visinu minimalne naknade i vrste djelatnosti.

**Članak 30.**

Koncesijska odobrenja izdana temeljem Uredbe o postupku davanja koncesijskih odobrenja na pomorskom dobru („Narodne novine“ broj 36/04, 63/08, 133/13 i 63/14) ostaju na snazi do isteka roka na koji su izdana.

**Članak 31.**

Do donošenja rješenja o stjecanju ovlaštenja za obavljanje poslova nadzora pomorskog dobra sukladno Zakonu i općim aktom Općine kojim se uređuje red na pomorskom dobru, nadzor nad redom na pomorskom dobru obavljat će se sukladno odredbama općeg akta Općine kojim se uređuje komunalni red.

**Članak 32.**

 Ovaj Plan stupa na snagu osmoga dana od dana objave u „Službenom glasniku Dubrovačko-neretvanske županije“. I donošenjem ovoga stari se stavlja Van snage

 Predsjednik Općinskog vijeća

 Zdenko Perušina